[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 13.4.2007

SEK(2007) 476 endelig

FORELØBIGT FORSLAG TIL ÆNDRINGSBUDGET NR. 3 TIL DET ALMINDELIGE BUDGET FOR 2007

ALMINDELIG OVERSIGT OVER INDTÆGTER OVERSIGT OVER INDTÆGTER OG UDGIFTER EFTER SEKTION Sektion III – Kommissionen

(forelagt af Kommissionen)

FORELØBIGT FORSLAG TIL ÆNDRINGSBUDGET NR. 3 TIL DET ALMINDELIGE BUDGET FOR 2007

ALMINDELIG OVERSIGT OVER INDTÆGTER OVERSIGT OVER INDTÆGTER OG UDGIFTER EFTER SEKTION Sektion III – Kommissionen

Under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finans-forordningen vedrørende De Europæiske Fællesskabers almindelige budget[1], særlig artikel 37,

forelægger Europa-Kommissionen hermed budgetmyndigheden det foreløbige forslag til ændringsbudget nr. 3 til 2007-budgettet på grundlag af nedenstående begrundelse.

INDHOLDSFORTEGNELSE

1. Indledning 4

2. Forvaltningsorganet for Konkurrenceevne og Innovation 4

3. Ændring af budgetstrukturen for Forvaltningsorganet for Undervisning, Audiovisuelle Medier og Kultur (EACEA) 6

4. Ændring af stillingsfortegnelsen for Eurojust 6

5. Ændring af stillingsfortegnelsen for Den Europæiske Unions Agentur for Grundlæggende Rettigheder (FRA) 6

6. Ændring af stillingsfortegnelsen for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser (FRONTEX) 7

OVERSIGTSTABEL OVER DE ÆNDRINGER, DER FORESLÅS MED FFÆB 3/2007 8

ALMINDELIG OVERSIGT OVER INDTÆGTER OG UDGIFTER EFTER SEKTION

Den almindelige oversigt over indtægter og udgifter efter sektion fremsendes separat via SEI-BUD-systemet. Som eksempel er en engelsk udgave heraf vedlagt som budgetbilag.

1. INDLEDNING

Formålet med dette foreløbige forslag til ændringsbudget (FFÆB) 3/2007 er at oprette den nødvendige budgetstruktur og tildele de bevillinger, der er nødvendige for at kunne finansiere Forvaltningsorganet for Konkurrenceevne og Innovation i 2007.

Nærværende FFÆB omfatter en række ændringer af budgetstrukturen, som skyldes udvidelsen af det mandat, der er tildelt Forvaltningsorganet for Undervisning, Audiovisuelle Medier og Kultur, og ændringen af stillingsfortegnelsen for tre andre agenturer: Eurojust, Den Europæiske Unions Agentur for Grundlæggende Rettigheder og Frontex.

2. FORVALTNINGSORGANET FOR KONKURRENCEEVNE OG INNOVATION

Som led i Lissabon-strategien for vækst og beskæftigelse har EU truffet foranstaltninger, der tager sigte på at fremme og udvikle konkurrenceevne og innovation for at bidrage til vækst og gøre EU til et mere attraktivt sted at investere og arbejde.

Af sådanne foranstaltninger kan nævnes Europa-Parlamentets og Rådets afgørelse om et rammeprogram for konkurrenceevne og innovation (CIP) (2007-2013)[2], som omfatter iværksætter- og innovationsprogrammet (EIP), støtteprogrammet for informations- og kommunikationsteknologi (ICT) og programmet "Intelligent Energi - Europa" (IEE). Foranstaltningerne omfatter også Europa-Parlamentets og Rådets forordning om det andet Marco Polo-program 2007-2013[3]

Rådets forordning (EF) nr. 58/2003 af 19. december 2002 om vedtægterne for forvaltningsorganerne giver Kommissionen, bistået af et forskriftsudvalg og på visse betingelser, beføjelser til at anvende fællesskabsorganer med status som juridiske personer (forvaltningsorganer) til at udføre visse opgaver i tilknytning til forvaltningen af fællesskabsprogrammer, herunder budgetgennemførelsesopgaver. Dette giver Kommissionen mulighed for at anvende teknisk ekspertise til at forvalte sådanne programmer, således at den kan fokusere på sine kerneaktiviteter og føre en bedre kontrol med de opgaver, den uddelegerer til eksterne organer.

Kommissionen benyttede sig af denne mulighed, da den ved sin afgørelse 2004/20/EF af 23. december 2003 oprettede Forvaltningsorganet for Intelligent Energi (IEEA) til forvaltning af Fællesskabets energipolitiske indsats inden for rammerne af det første "Intelligent Energi – Europa"-program.

Efter en positiv udtalelse af 14. februar 2007 fra forskriftsudvalget for forvaltningsorganer vil afgørelse 2004/20/EF nu blive ændret således, at forvaltningsorganet for programmet "Intelligent Energi" tildeles en række forvaltningsopgaver i tilknytning til gennemførelsen af det andet IEE-program (efterfølgeren for det nuværende IEE-program, der er integreret i CIP), ligesom dets aktivitetsområde udvides til også at omfatte visse forvaltningsopgaver i forbindelse med gennemførelsen af iværksætter- og innovationsprogrammet (EIP) samt visse forvaltningsopgaver vedrørende Marco Polo II-programmet.

Konkret vil dette betyde en udvidelse af det nuværende IEEA's virkeperiode, størrelse og mandat, ligesom det tildeles et nyt navn "Forvaltningsorganet for Konkurrenceevne og Innovation", som afspejler de nye programmer og opgaver, som agenturet er betroet.

I nærværende FFÆB 3/2007 foreslås den budgetstruktur og de bevillinger, der er nødvendige for at kunne finansiere det nye forvaltningsorgan for konkurrenceevne og innovation i regnskabsåret 2007.

Udgifterne til forvaltningsorganet vil blive dækket gennem de ovennævnte programmer, som alle henhører under udgiftsområde 1a i den finansielle ramme for 2007 – 2013.

De budgetmæssige ændringer, der er nødvendige på grund af oprettelsen af forvaltningsorganet, er opsummeret i tabellen i slutningen af dokumentet. Nettovirkningen vil ud fra et budgetmæssigt synspunkt være neutral.

Mere præcist og i overensstemmelse med den begrundelse og finansieringsoversigt, som GD Budget har forelagt for budgetmyndigheden[4], vil De Europæiske Fællesskabers almindelige budget i 2007 skulle finansiere forvaltningsorganets budget med i alt 9,7 mio. EUR[5], inklusive det beløb på 5,3 mio. EUR, der allerede er opført på 2007-budgettet til det eksisterende agentur.

Følgende nye budgetposter vil skulle oprettes:

- 02 01 04 30 – Forvaltningsorganet for Konkurrenceevne og Innovation – Tilskud fra rammeprogrammet for konkurrenceevne og innovation – Iværksætter- og innovationsprogrammet

- 06 01 04 32 – Forvaltningsorganet for Konkurrenceevne og Innovation – Tilskud fra Marco Polo II-programmet

Titlen på den nuværende budgetpost 06 01 04 30 ændres således:

- 06 01 04 30 – Forvaltningsorganet for Konkurrenceevne og Innovation – Tilskud fra rammeprogrammet for konkurrenceevne og innovation – programmet "Intelligent Energi – Europa"

Bevillingerne under følgende budgetposter vil blive ændret tilsvarende:

- 02 01 04 04 – Rammeprogram for konkurrenceevne og innovation – iværksætter- og innovationsprogrammet – udgifter til den administrative forvaltning

- 02 02 01- Rammeprogram for konkurrenceevne og innovation – iværksætter- og innovationsprogrammet

- 06 02 06 - Marco Polo II-programmet

- 06 04 06 – Rammeprogram for konkurrenceevne og innovation – programmet "Intelligent Energi – Europa"

I 2007 vil Forvaltningsorganet for Konkurrence og Innovation have 35 vedtægtsomfattede ansatte på sin stillingsfortegnelse, hvoraf 11 er udstationerede fra Kommissionen; det vedtægtsomfattede personale i det nuværende forvaltningsorgan for intelligent energi udgøres af 16 midlertidigt ansatte, hvoraf 5 er udstationerede fra Kommissionen.

3. ÆNDRING AF BUDGETSTRUKTUREN FOR FORVALTNINGSORGANET FOR UNDERVISNING, AUDIOVISUELLE MEDIER OG KULTUR (EACEA)

Mandatet for Forvaltningsorganet for Undervisning, Audiovisuelle Medier og Kultur (EACEA) blev udvidet ved Kommissionens afgørelse 2007/114/EF af 8. februar 2007 med henblik på at medtage forvaltningen af programmet for unge og Erasmus Mundus-programmet, som IPA-modtagere (førtiltrædelsesinstrument) er involveret i.

For at inkorporere denne ændring i budgetstrukturen foreslås der nu oprettet følgende budgetpost på 2007-budgettet:

- 22 01 04 30 Forvaltningsorganet for Undervisning, Audiovisuelle Medier og Kultur – Tilskud til programmer under udgiftsområde 4 vedrørende udvidelsespolitikken.

På nuværende tidspunkt foreslås opført et "p.m." under posten.

Det udvidede mandat nødvendiggør også en justering af stillingsfortegnelsen for forvaltningsorganet, som fremgår af budgetbilaget. De tre yderligere midlertidigt ansatte er knyttet til gennemførelsen af det eksterne samarbejde under Erasmus Mundus og samarbejdet med Vestbalkan under Erasmus Mundus, som er blevet pålagt organet ved Kommissionens afgørelse (2007/114/EF) af 8. februar 2007. Desuden er fordelingen af midlertidigt ansatte efter lønklasse blevet justeret, så den svarer til angivelserne i finansieringsoversigten vedrørende udvidelsen af organets mandat.

4. ÆNDRING AF STILLINGSFORTEGNELSEN FOR EUROJUST

I EU-budgettet for 2007 ændrede budgetmyndigheden beløbet for Eurojust, idet det blev hævet til 18,4 mio. EUR i sammenligning med de 17 mio. EUR, der var opført i det foreløbige budgetforslag. For at kunne anvende de bevillinger, der var godkendt af budgetmyndigheden, anmoder Eurojust om at øge sit personale fra 144 til 147 stillinger.

De planlagte 147 stillinger for 2007 skyldes en udvidelse af de opgaver og funktioner, som skal udføres inden for Eurojusts' operationelle og administrative områder.

Den foreslåede stillingsfortegnelse omfatter også en ændring af fordelingen efter personalekategori og –lønklasse.

De foreslåede ændringer har ikke nogen budgetmæssig virkning.

5. ÆNDRING AF STILLINGSFORTEGNELSEN FOR DEN EUROPÆISKE UNIONS AGENTUR FOR GRUNDLÆGGENDE RETTIGHEDER (FRA)

Ændringen af Det Europæiske Overvågningscenter for Racisme og Fremmedhad (EUMC) til Den Europæiske Unions Agentur for Grundlæggende Rettigheder (FRA) medfører et bredere mandat i forhold til EUMC's nuværende struktur. De nye ekspertopgaver vil kræve ansættelse af flere specialister med akademisk baggrund. Derfor foreslår agenturet en bedre fordeling af stillingerne mellem administratorer og assistenter, således at stillingsfortegnelsen justeres opad, samtidig med at der foretages en nedsættelse af det samlede antal stillinger (fra 50 til 46 stillinger).

Den foreslåede justering af stillingsfortegnelsen får ikke nogen indvirkning på budgetbevillingernes omfang.

6. ÆNDRING AF STILLINGSFORTEGNELSEN FOR DET EUROPÆISKE AGENTUR FOR FORVALTNING AF DET OPERATIVE SAMARBEJDE VED EU-MEDLEMSSTATERNES YDRE GRÆNSER (FRONTEX)

På EU-budgettet for 2007 opførte budgetmyndigheden et supplerende beløb på 12,8 mio. EUR som reserve til Frontex. Det supplerende beløb (+60 %) blev tildelt agenturet for at sætte det i stand til bedre at varetage sine opgaver. Der blev imidlertid ikke foretaget nogen ændringer i stillingsfortegnelsen. Mulighederne for at frigøre reserven afhænger af arbejdsprogrammet og personalepolitikken.

Frontex har udarbejdet et revideret arbejdsprogram for 2007, som er godkendt af direktionen. Frigørelsen af de supplerende midler under reserven er nødvendig for, at Frontex kan udføre de aktiviteter, der er fastsat i det reviderede arbejdsprogram for 2007. Det er også nødvendigt at øge stillingsfortegnelsen fra 34 til 49 som nævnt i samme dokument.

Det nuværende antal ansatte er utilstrækkeligt til at varetage de øgede operationelle aktiviteter. Stigningen i antallet af operationer eller projekter (103 i alt på grundlag af en målrettet risikoanalyse) kan kun implementeres, hvis Frontex har et tilstrækkeligt operationelt og administrativt personale.

Af disse årsager foreslås det at ændre stillingsfortegnelsen for 2007 for Frontex. De foreslåede ændringer af stillingsfortegnelsen er budgetmæssigt neutrale.

OVERSIGTSTABEL OVER DE ÆNDRINGER, DER FORESLÅS MED FFÆB 3/2007

2007 Budget+ÆB 1+FFÆB 2 | FFÆB 3/2007 | Nyt beløb |

Budgetpost | Titel | FR | Forpligtelser i alt | Betalinger i alt | Forpligtelser i alt | Betalinger i alt | Forpligtelser i alt | Betalinger i alt |

02 01 04 04 | Rammeprogram for konkurrenceevne og innovation — iværksætter- og innovationsprogrammet - udgifter til den administrative forvaltning | 1 | 10 600 000 | 10 600 000 | -1 582 000 | -1 582 000 | 9 018 000 | 9 018 000 |

02 01 04 30 | Forvaltningsorganet for Konkurrenceevne og Innovation – Tilskud fra rammeprogrammet for konkurrenceevne og innovation – iværksætter- og innovationsprogrammet | 1 | 3 082 000 | 3 082 000 | 3 082 000 | 3 082 000 |

02 02 01 | Rammeprogram for konkurrenceevne og innovation — iværksætter- og innovationsprogrammet | 1 | 112 600 000 | 60 000 000 | -1 500 000 | -1 500 000 | 111 100 000 | 58 500 000 |

06 01 04 30 | Forvaltningsorganet for Konkurrenceevne og Innovation – Tilskud fra rammeprogrammet for konkurrenceevne og innovation – programmet "Intelligent Energi – Europa". | 1 | 5 277 000 | 5 277 000 | 460 000 | 460 000 | 5 737 000 | 5 737 000 |

06 01 04 32 | Forvaltningsorganet for Konkurrenceevne og Innovation – Tilskud fra Marco Polo II-programmet | 1 | 870 000 | 870 000 | 870 000 | 870 000 |

06 02 06 | Marco Polo II-programmet | 1 | 55 775 000 | 5 000 000 | -870 000 | -870 000 | 54 905 000 | 4 130 000 |

06 04 06 | Rammeprogram for konkurrenceevne og innovation – "Intelligent Energi — Europa" | 1 | 58 883 000 | 6 900 000 | -460 000 | -460 000 | 58 423 000 | 6 440 000 |

22 01 04 30 | Forvaltningsorganet for Undervisning, Audiovisuelle Medier og Kultur — Tilskud til programmer under udgiftsområde 4 vedrørende udvidelsespolitikken | 4 | p.m. | p.m. | p.m. | p.m. |

I alt | 243 135 000 | 87 777 000 | 243 135 000 | 87 777 000 |

[1] EFT L 248 af 16.9.2002, s. 1, som senest ændret ved forordning 1995/2006 af 13. december 2006 (EUT L 390 af 30.12. 2006, s.1).

[2] EUT L 310 af 9.11.2006, s. 15.

[3] EUT L 328 af 24.11.2006, s. 1.

[4] Brevene LRR D(2007) 980 og 983 af 7.2.2007.

[5] Eksklusive EFTA-bidraget.